โองาวะ (จังหวัดนางาโนะ)

โองาวะ () เป็นหมู่บ้านที่ตั้งอยู่ในอำเภอคามิมิโนจิ ทางตะวันตกเฉียงเหนือของจังหวัดนางาโนะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มิถุนายน ค.ศ. 2024 ประมาณ 2,065 คนสถิติทางการของหมู่บ้านโองาวะ   มีความหนาแน่นของประชากร 35.5 คนต่อตารางกิโลเมตร โองาวะเป็นหมู่บ้านหนึ่งในรายชื่อหมู่บ้านที่สวยที่สุดในประเทศญี่ปุ่นThe Most Beautiful Villages in Japan  


 ภูมิศาสตร์ 
โองาวะตั้งอยู่ในพื้นที่ภูเขาทางตะวันตกเฉียงเหนือของจังหวัดนางาโนะ

 เทศบาลข้างเคียง 
 จังหวัดนางาโนะ
 นครนางาโนะ: ทิศเหนือ ตะวันออก และใต้
 นครโอมาจิ: ทิศตะวันตก
 หมู่บ้านฮากูบะ: ทิศตะวันตกเฉียงเหนือ

 ภูมิอากาศ 
หมู่บ้านโองาวะมีภูมิอากาศแบบชื้นภาคพื้นทวีป โดยมีฤดูร้อนที่สั้นและร้อนชื้น และฤดูหนาวที่หนาวเย็นและมีหิมะตกหนัก (การแบ่งเขตภูมิอากาศแบบเคิพเพิน Dfa) อุณหภูมิเฉลี่ยทั้งปีในโองาวะอยู่ที่ 10.3 °C ปริมาณน้ำฝนเฉลี่ยทั้งปีอยู่ที่ 1,273 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 23.8 °C และต่ำสุดในเดือนมกราคมอยู่ที่ประมาณ −2.3 °Cข้อมูลภูมิอากาศโองาวะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรโองาวะ ประชากรของโองาวะลดลงมากกว่าสามในสี่จากจำนวนประชากรสูงสุดเมื่อราว ค.ศ. 1950

 ประวัติศาสตร์ 
พื้นที่ที่เป็นหมู่บ้านโองาวะในปัจจุบันเดิมเป็นส่วนหนึ่งของแคว้นในอดีตที่ชื่อ แคว้นชินาโนะ เมื่อครั้งที่มีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านคิตาโองาวะและมินามิโองาวะขึ้น และหมู่บ้านทั้งสองได้รวมกันเป็นหมู่บ้านโองาวะเมื่อวันที่ 1 เมษายน ค.ศ. 1955

 เศรษฐกิจ 
เศรษฐกิจของโองาวะคือเกษตรกรรม โดยปลูกข้าวและทำสวนเป็นหลัก

 การศึกษา 
หมู่บ้านโองาวะมีโรงเรียนที่สังกัดเทศบาล ได้แก่ โรงเรียนประถมศึกษา 1 แห่ง และโรงเรียนมัธยมศึกษาตอนต้น 1 แห่ง ไม่มีโรงเรียนมัธยมศึกษาตอนปลาย

 การขนส่ง 
 รถไฟ 
โองาวะไม่มีรถไฟโดยสารให้บริการ สถานีรถไฟใกล้เคียง ได้แก่ สถานีรถไฟนางาโนะในนครนางาโนะ และสถานีรถไฟชินาโนะโอมาจิในนครโอมาจิ

 ทางหลวง 
  (ผ่านพื้นที่ทางทิศตะวันตกเฉียงเหนือของหมู่บ้านเป็นระยะทางสั้น ๆ)
 ถนนจังหวัดนางาโนะหมายเลข 31 สายนางาโนะ–โอมาจิ
 ถนนจังหวัดนางาโนะหมายเลข 36 สายชินาโนะ–ชินชูชิง
 ถนนจังหวัดนางาโนะหมายเลข 401 สายโองาวะ–นางาโนะ

 สิ่งที่น่าสนใจในท้องถิ่น 
 ฟูรูซาโตะแลนด์ โองาวะ () - พิพิธภัณฑ์ประวัติศาสตร์ท้องถิ่น


 อ้างอิง 

 แหล่งข้อมูลอื่น 




หมวดหมู่:หมู่บ้านในจังหวัดนางาโนะ